आइतबार मध्यपश्चिमाञ्चल विश्वविद्यालय सुर्खेतले आयोजना गरेको नयाँ वर्षको शुभकामना आदान-प्रदानमा बोल्दै उनले अब कर्णालीमा विकासको गाडी तीव्र गतिमा अघि बढ्ने बताए । उनले भने, ‘जिन्दगी भर एउटा घर कहिलेसम्म बनाइरहने ? विकास निर्माणका कामहरु छिटो र छरितो रुपमा गर्नुपर्छ । यस कारण र उस कारणले विकास भएन भनेर भन्नुहुँदैन ।’ उनले कर्णाली प्रदेशलाई कसरी बढाउने भनेर केन्द्र र प्रदेशले सोचिरहेको बताए । उनले अगाडि थपे, ‘यहाँको विकासको गाडीको इन्जिन ठिक छ, अब विकासको गति अघि बढ्छ । हामीले अब विकास गर्नैपर्छ ।’